राजा रवि वर्मा
राजा रवि वर्मा का जन्म २९ अप्रैल १८४८ को केरल के एक छोटे से शहर किलिमानूर में हुआ। पाँच वर्ष की छोटी सी आयु में ही उन्होंने अपने घर की दीवारों को दैनिक जीवन की घटनाओं से चित्रित करना प्रारम्भ कर दिया था। उनके चाचा कलाकार राज राजा वर्मा ने उनकी प्रतिभा को पहचाना और कला की प्रारम्भिक शिक्षा दी। चौदह वर्ष की आयु में वे उन्हें तिरुवनंतपुरम ले गये जहाँ राजमहल में उनकी तैल चित्रण की शिक्षा हुई। बाद में चित्रकला के विभिन्न आयामों में दक्षता के लिये उन्होंने मैसूर, बड़ौदा और देश के अन्य भागों की यात्रा की। राजा रवि वर्मा की सफलता का श्रेय उनकी सुव्यवस्थित कला शिक्षा को जाता है। उन्होंने पहले पारम्परिक तंजौर कला में महारत प्राप्त की और फिर यूरोपीय कला का अध्ययन किया।
श्री बंशीधर नगर
श्री बंशीधर नागर (पहले नगर उंटारी के नाम से जाना जाता था) एक शाही संपत्ति है, जिस पर कभी देव परिवार का शासन था। भैया रुद्र प्रताप देव इस क्षेत्र पर शासन करने वाले अंतिम शासक थे। भैया रुद्र प्रताप देव के पुत्र भैया शंकर प्रताप देव बिहार सरकार में पूर्व मंत्री और कई बार विधान सभा के सदस्य रहे है। परिवार के पास शहर में एक शानदार महल है जो श्री बंसीधर मंदिर के पास है और दर्शनीय है। परिवार अभी भी महल में रहता है और राज्य की राजनीति में सक्रिय रूप से शामिल है। वर्तमान परिवार के मुखिया राजा राज राजेंद्र प्रताप देव हैं।